Document ID: 32000R1439

Κανονισμός (ΕΚ) αριθ. 1439/2000 της Επιτροπής
της 30ής Ιουνίου 2000
για την τροποποίηση του κανονισμού (ΕΚ) αριθ. 2789/98 για την προσωρινή παρέκκλιση από τον κανονισμό (ΕΚ) αριθ. 1445/95 περί λεπτομερειών εφαρμογής του καθεστώτος πιστοποιητικών εισαγωγής και εξαγωγής του τομέα του βοείου κρέατος
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως αγοράς στον τομέα του βοείου κρέατος(1), και ιδίως το άρθρο 29 παράγραφος 2,
Εκτιμώντας τα ακόλουθα:
(1) Ο κανονισμός (ΕΚ) αριθ. 2789/98 της Επιτροπής(2), όπως τροποποιήθηκε τελευταία από τον κανονισμό (ΕΚ) αριθ. 2656/1999(3), θέσπισε προσωρινά παρέκκλιση από τις διατάξεις του κανονισμού (ΕΚ) αριθ. 1445/95 της Επιτροπής(4), όπως τροποποιήθηκε τελευταία από τον κανονισμό (ΕΚ) αριθ. 2648/98(5), όσον αφορά τις λεπτομέρειες εφαρμογής του καθεστώτος των πιστοποιητικών εισαγωγής και εξαγωγής στον τομέα του βοείου κρέατος.
(2) Οι λόγοι που υπαγόρευσαν την αύξηση της διάρκειας ισχύος των πιστοποιητικών εξαγωγής που συνεπάγονται προκαθορισμό της επιστροφής από 30 σε 60 ημέρες και την επέκταση της παρέκκλισης του άρθρου 10 παράγραφος 5, στα προϊόντα που υπάγονται στον κωδικό ΣΟ 0202, εξακολουθούν να υφίστανται. Ως εκ τούτου είναι αναγκαίο να επεκταθεί η διάρκεια ισχύος του κανονισμού (ΕΚ) αριθ. 2789/98.
(3) Δεδομένης της νέας διάρθρωσης όσον αφορά την ονοματολογία της επιστροφής κατά την εξαγωγή για τα προϊόντα του τομέα του βοείου κρέατος, όπως αυτή θεσπίστηκε από τον κανονισμό (ΕΚ) αριθ. 1000/2000 της Επιτροπής(6), η εν λόγω παρέκκλιση δεν μπορεί πλέον να αφορά τα προϊόντα που υπάγονται στον κωδικό ΣΟ 1602.
(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης βοείου κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 1, παράγραφος 2 του κανονισμού (ΕΚ) αριθ. 2789/98 αντικαθίσταται από το ακόλουθο κείμενο:
"2. Κατά παρέκκλιση των διατάξεων του άρθρου 10 παράγραφος 5 πρώτη φράση του κανονισμού (ΕΚ) αριθ. 1445/95, οι αιτήσεις πιστοποιητικών για ποσότητα κατώτερη ή ίση των 22 τόνων προϊόντων που υπάγονται στους κωδικούς ΣΟ 0201 και 0202 δεν υπόκεινται, κατόπιν αιτήσεως του επιχειρηματία, στην προθεσμία των 5 ημερών."
Άρθρο 2
Στο άρθρο 2, δεύτsρο εδάφιο του κανονισμού (ΕΚ) αριθ. 2789/98, η ημερομηνία "30 Ιουνίου 2000" αντικαθίσταται από την ημερομηνία "31 Δεκεμβρίου 2000".
Άρθρο 3
Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Ιουλίου 2000.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 30 Ιουνίου 2000.

Labels: 3
17
6